

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ Άμφισσα: 14/11/ 2023

ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ Αριθμ. Πρωτ: 863

ΠΕΡΙΦΕΡΕΙΑΚΗ ΔΙΕΥΘΥΝΣΗ

Α/ΘΜΙΑΣ ΚΑΙ Β/ΘΜΙΑΣ ΕΚΠΑΙΔΕΥΣΗΣ

ΣΤΕΡΕΑΣ ΕΛΛΑΔΑΣ

ΔΙΕΥΘΥΝΣΗ B/ΘΜΙΑΣ ΕΚΠΑΙΔΕΥΣΗΣ ΦΩΚΙΔΑΣ

Π.ΕΠΑ.Λ. ΑΜΦΙΣΣΑΣ

Ταχ. Διεύθυνση: 33100 Άμφισσα ΠΡΟΣ: ΕΚΠΑΙΔΕΥΤΙΚΟΥΣ ΠΕΠΑΛ ΑΜΦΙΣΣΑΣ

Πληροφορίες: Αγάπη Γιάγκα ΚΟΙΝΟΠΟΙΗΣΗ: ΣΥΠΕΠΑΛ

Τηλέφωνο: 2265029679 ΔΔΕ ΦΩΚΙΔΑΣ

e-mail: mail@epal-prot-amfiss.fok.sch.gr

**ΘΕΜΑ: «Επαναπροκήρυξη πρόσκλησης εκδήλωσης ενδιαφέροντος για την επιλογή Υποδιευθυντή/τριας και Τομεαρχών του Πρότυπου ΕΠΑ.Λ. Άμφισσας»**

Η Διευθύντρια του Πρότυπου ΕΠΑ.Λ Άμφισσας έχοντας υπ’ όψη:

1. Τον Ν. 4763/21-12- 2020 (ΦΕΚ Α΄254) με τίτλο: « Εθνικό Σύστημα Επαγγελματικής Εκπαίδευσης, Κατάρτισης και Διά Βίου Μάθησης, ενσωμάτωση στην ελληνική νομοθεσία της Οδηγίας (ΕΕ) 2018/958 του Ευρωπαϊκού Κοινοβουλίου και του Συμβουλίου της 28ης Ιουνίου 2018 σχετικά με τον έλεγχο αναλογικότητας πριν από τη θέσπιση νέας νομοθετικής κατοχύρωσης των επαγγελμάτων (EE L 173), κύρωση της Συμφωνίας μεταξύ της Κυβέρνησης της Ελληνικής Δημοκρατίας και της Κυβέρνησης της Ομοσπονδιακής Δημοκρατίας της Γερμανίας για το Ελληνογερμανικό Ίδρυμα Νεολαίας και άλλες διατάξεις»
2. Τα άρθρα 396 και 397 του Ν. 4957/22 (ΦΕΚ Α΄141) με τίτλο: «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις».
3. Τον Ν. 4823/2021 «Αναβάθμιση του σχολείου, ενδυνάμωση των εκπαιδευτικών και άλλες διατάξεις» (Α’ 136).
4. Την υπό στοιχεία Κ3/58084/25.05.2021 απόφαση της Υπουργού Παιδείας και

Θρησκευμάτων «Ρύθμιση θεμάτων εκπαιδευτικού οδηγού των Προτύπων Επαγγελματικών Λυκείων (Π.ΕΠΑ.Λ.)» (Β’ 2180).

1. Την υπό στοιχεία 106640/Κ3/2.9.2022 απόφαση της Υπουργού Παιδείας και Θρησκευμάτων

«Τροποποίηση της υπό στοιχεία Κ3/58084/25.5.2021 απόφασης της Υπουργού Παιδείας και Θρησκευμάτων “Ρύθμιση θεμάτων εκπαιδευτικού οδηγού των Προτύπων Επαγγελματικών Λυκείων (Π.ΕΠΑ.Λ.)”» (Β’ 4667).

1. Την υπό στοιχεία Κ3/121512/Κ3/4.10.2022 απόφαση της Υπουργού Παιδείας και Θρησκευμάτων «Τροποποίηση της υπό στοιχεία Κ3/58084/25.05.2021 απόφασης της Υπουργού Παιδείας και Θρησκευμάτων “Ρύθμιση θεμάτων εκπαιδευτικού οδηγού των Προτύπων Επαγγελματικών Λυκείων (Π.ΕΠΑ.Λ.)”» (Β’ 5231).
2. Την υπό στοιχεία Κ3/54045/15.5.2023 απόφαση: «Τροποποίηση της υπό στοιχεία Κ3/58084/25.5.2021 απόφασης της Υπουργού Παιδείας και Θρησκευμάτων «Ρύθμιση θεμάτων εκπαιδευτικού οδηγού των Προτύπων Επαγγελματικών Λυκείων (Π.ΕΠΑ.Λ.)» (Β’ 3286).
3. Την υπό στοιχεία Φ11/74076/Δ4/16.6.2022 κοινή υπουργική απόφαση «Ίδρυση Πρότυπων Επαγγελματικών Λυκείων (Π.ΕΠΑ.Λ.)» (Β’ 3019).
4. Την ΥΑ Κ3/118586/24-10-2023 (Β΄6133) Τροποποίηση της υπό στοιχεία Κ3/58084/25.05.2021 απόφασης της Υπουργού Παιδείας και Θρησκευμάτων «Ρύθμιση θεμάτων εκπαιδευτικού οδηγού των Προτύπων Επαγγελματικών Λυκείων (Π.ΕΠΑ.Λ.)»
5. Την με αριθμό ΦΕΚ 6169/τ. Β΄/25-10-23 διόρθωση της ΥΑ Κ3/118586/23-10-2023 (Β’1633)
6. Του αριθμού των μαθητών/τριών που είναι εγγεγραμμένοι/ες στο Π.ΕΠΑΛ Άμφισσας για το σχολικό έτος 2023-2024
7. Την με αριθμό 843/30-10-23 πρόσκληση εκδήλωσης ενδιαφέροντος του ΠΕΠΑΛ Άμφισσας και την μία αίτηση εκπαιδευτικού για τη θέση Υπευθύνου Τομέα Γενικής Παιδείας

**ΕΠΑΝΑΠΡΟΚΗΡΥΣΣΕΙ**

Την πλήρωση με επιλογή των παρακάτω θέσεων Υποδιευθυντή/ντριας και Τομεαρχών του Πρότυπου ΕΠΑ.Λ. Άμφισσας όπως αυτές εμφανίζονται στους παρακάτω πίνακες, και καλούμε τους/τις εκπαιδευτικούς που έχουν τα νόμιμα προσόντα και προϋποθέσεις σύμφωνα με τη παρ.4 του άρθρου 10 «Ορισμός Υποδιευθυντών και Τομεαρχών Π.ΕΠΑ.Λ. και διάρκεια θητείας» της ΚΥΑ Υπ. Αριθμ. Κ3/118586 Τροποποίηση της υπό στοιχεία Κ3/58084/25.05.2021 απόφασης της Υπουργού Παιδείας και Θρησκευμάτων «Ρύθμιση θεμάτων εκπαιδευτικού οδηγού των Προτύπων Επαγγελματικών Λυκείων (Π.ΕΠΑ.Λ.)» (Β’ 2180), και επιθυμούν να ασκήσουν καθήκοντα Υποδιευθυντή/ντριας σχολικής μονάδας ή Τομεάρχη, να συμμετάσχουν στη διαδικασία επιλογής, να υποβάλουν σχετική αίτηση συνοδευόμενη από τα αναγκαία δικαιολογητικά για τη σχολική μονάδα, όπου ανήκουν οργανικά, στην Διεύθυνση του Πρότυπου ΕΠΑ.Λ Άμφισσας.

|  |  |  |
| --- | --- | --- |
| 1 | ΥΠΟΔΙΕΥΘΥΝΤΗΣ/ΤΡΙΑ | Όλοι οι κλάδοι |

|  |  |  |
| --- | --- | --- |
| Α/Α | ΤΟΜΕΑΡΧΗΣ | ΚΛΑΔΟΣ |
| 1 | Διοίκησης και Οικονομίας | ΠΕ80 |
| 2 | Μηχανολογίας | ΠΕ82 |
| 3 | Ηλεκτρολογίας, Ηλεκτρονικής και Αυτοματισμού | ΠΕ83, ΠΕ84 |
| 4 | Πληροφορικής | ΠΕ86 |
| 5 | Γεωπονίας, Τροφίμων και Περιβάλλοντος | ΠΕ 88 |
| 6 | Υγείας, Πρόνοιας και Ευεξίας | ΠΕ87 |

**ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΣΤΗ ΔΙΑΔΙΚΑΣΙΑ ΕΠΙΛΟΓΗΣ**

1. α) Ως Υποδιευθυντές/τριες Π.ΕΠΑ.Λ., δύνανται να οριστούν εκπαιδευτικοί, οι οποίοι/ες: αα) υπηρετούν κατά τον χρόνο της επιλογής τους με οργανική θέση στο Π.ΕΠΑ.Λ. ή στο ΕΠΑ.Λ., όπου έχει ιδρυθεί και λειτουργεί παράλληλα Π.ΕΠΑ.Λ., αβ) δεν διανύουν δοκιμαστική υπηρεσία και δεν τελούν σε διαθεσιμότητα ή αργία ή δεν έχουν καταδικαστεί τελεσιδίκως για τα αδικήματα της παρ. 1 του άρθρου 8 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ. ή δεν τους έχει επιβληθεί τελεσίδικα οποιαδήποτε πειθαρχική ποινή ανώτερη του προστίμου αποδοχών τεσσάρων (4) μηνών, για οποιοδήποτε πειθαρχικό παράπτωμα μέχρι τη διαγραφή της ποινής κατά το άρθρο 145 του ίδιου κώδικα αγ) δεν έχουν απαλλαγεί από τα καθήκοντά τους ως στελέχη της εκπαίδευσης, κατά τα τέσσερα (4) τελευταία έτη για σοβαρό λόγο που ανάγεται σε πλημμελή άσκηση των υπηρεσιακών τους καθηκόντων, ύστερα από προηγούμενη κλήση τους σε ακρόαση ενώπιον του συμβουλίου και αδ) δεν αποχωρούν υποχρεωτικά από την υπηρεσία λόγω συνταξιοδότησης εντός ενός (1) έτους από την ημερομηνία λήξης της προθεσμίας εκδήλωσης ενδιαφέροντος.

β) Οι υποψήφιοι/ες Υποδιευθυντές/τριες Π.ΕΠΑ.Λ. πρέπει να συμπληρώνουν το υποχρεωτικό ωράριο της θέσης του/της Υποδιευθυντή/τριας στη σχολική μονάδα.

1. α) Ως Τομεάρχες Π.ΕΠΑ.Λ. δύνανται να οριστούν εκπαιδευτικοί, οι οποίοι/ες:

αα) υπηρετούν κατά τον χρόνο της επιλογής τους με οργανική θέση στο Π.ΕΠΑ.Λ. ή στο ΕΠΑ.Λ., όπου έχει ιδρυθεί και λειτουργεί παράλληλα Π.ΕΠΑ.Λ., αβ) έχουν υπηρετήσει στο Π.ΕΠΑ.Λ. τοποθέτησης για δύο (2) κατ’ ελάχιστον σχολικά έτη, συμπεριλαμβανομένου και του έτους τοποθέτησής τους, είτε ως στελέχη είτε ως εκπαιδευτικοί, με ωράριο τεσσάρων (4) κατ’ ελάχιστον διδακτικών ωρών την εβδομάδα και αγ) δεν διανύουν δοκιμαστική υπηρεσία και δεν τελούν σε διαθεσιμότητα ή αργία ή δεν έχουν καταδικαστεί τελεσιδίκως για τα αδικήματα της παρ. 1 του άρθρου 8 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ. ή δεν τους έχει επιβληθεί τελεσίδικα οποιαδήποτε πειθαρχική ποινή ανώτερη του προστίμου αποδοχών τεσσάρων (4) μηνών, για οποιοδήποτε πειθαρχικό παράπτωμα μέχρι τη διαγραφή της ποινής κατά το άρθρο 145 του ίδιου κώδικα.

β) Οι υποψήφιοι/ες Τομεάρχες Π.ΕΠΑ.Λ. πρέπει να συμπληρώνουν το υποχρεωτικό διδακτικό ωράριο της θέσης του/της Τομεάρχη τουλάχιστον κατά είκοσι πέντε τοις εκατό (25%) στο Π.ΕΠΑ.Λ. που επιλέγονται. Το υπόλοιπο εβδομήντα πέντε τοις εκατό (75%) του υποχρεωτικού διδακτικού ωραρίου τους δύναται να συμπληρώνεται στο Εργαστηριακό Κέντρο (Ε.Κ.) που εξυπηρετεί το Π.ΕΠΑ.Λ.

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Οι υποψήφιοι/ες υποβάλλουν αίτηση συνοδευόμενη από τα κάτωθι :

α) Βιογραφικό σημείωμα στο οποίο αναγράφονται οι τίτλοι σπουδών και επιμόρφωσης, η γνώση ξένων γλωσσών, η διδακτική, συμβουλευτική - καθοδηγητική και διοικητική - υποστηρικτική εμπειρία του/της υποψηφίου, καθώς και το συγγραφικό και ερευνητικό του/της έργο με τα απαραίτητα για την απόδειξη των προσόντων του/της υποψηφίου δικαιολογητικά.

β) Πιστοποιητικό υπηρεσιακών μεταβολών (Π.Υ.Μ.) όπου βεβαιώνονται και τα έτη διδακτικής υπηρεσίας και η βαθμίδα εκπαίδευσης στην οποία έχουν διανυθεί, η υπηρέτηση κατά το τρέχον σχολικό έτος με οργανική θέση στο Π. ΕΠΑ. Λ. Άμφισσας καθώς και

γ) Υπεύθυνη δήλωση του Ν. 1599/1986 (Α’ 75) με την οποία βεβαιώνεται η συνδρομή των προϋποθέσεων ορισμού των περ. αα), αβ), αγ) και αδ) της περ. α) της παρ. 2 για τους/τις Υποδιευθυντές/τριες Π.ΕΠΑ.Λ. και της περ. βγ) της περ. β) της παρ. 2 για τους/τις Τομεάρχες Π.ΕΠΑ.Λ. της ΚΥΑ Υπ. Αριθμ. Κ3/118586.

**ΧΡΟΝΟΣ ΥΠΟΒΟΛΗΣ ΑΙΤΗΣΕΩΝ**

Οι ενδιαφερόμενοι/ες υποβάλλουν τις αιτήσεις υποψηφιότητας για την επιλογή τους ως Υποδιευθυντές/ντριες ή Τομεάρχες του Π. ΕΠΑΛ Άμφισσας από **15 Νοεμβρίου 2023 έως και 20 Νοεμβρίου 2023**, αποκλειστικά και μόνον έντυπα στη Διεύθυνση του σχολείου αυτοπροσώπως. Μετά τη λήξη της προθεσμίας υποβολής των αιτήσεων δεν γίνονται δεκτά συμπληρωματικά δικαιολογητικά.

**Η Διευθύντρια Π. ΕΠΑ. Λ. Άμφισσας**

**Αγάπη Γιάγκα**

**Κλ. ΠΕ 87.02 Νοσηλευτών**